stanford-oval/wikipedia huggingface dataset:
חרמן קונטי

חֵרמן אנדרס קונטי (בספרדית: Germán Andrés Conti; נולד ב-3 ביוני 1994 בסנטה פה) הוא כדורגלן ארגנטינאי המשחק בעמדת הבלם בראסינג קלוב מליגת העל הארגנטינאית.
קריירת משחק

קונטי החל את דרכו בקבוצת הנוער של אתלטיקו קולון מעיר הולדתו סנטה פה. הוא התקדם לקבוצה הבוגרת, במדיה ערך את הופעת הבכורה שלו ב-8 בדצמבר 2013, מול קבוצת אולימפו, כשהיה בן 19. תוך זמן קצר היה קונטי לשחקן הרכב קבוע, ובהמשך לקפטן קולון. בחמש שנים במדי הקבוצה, צבר קונטי 115 הופעות ליגה, בהן כבש ארבעה שערים.
ב-25 במאי 2018 עזב לראשונה את קולון, וחתם במדי בנפיקה ליסבון מליגת העל הפורטוגלית. הוא ערך רק ארבע הופעות במדי הקבוצה הבוגרת של המועדון, בטרם יצא לסדרת השאלות באטלס המקסיקנית ובבאהיה ואמריקה פוטבול קלוב הברזילאיות.
בינואר 2023 עזב את בנפיקה ועבר ללוקומוטיב מוסקבה מליגת העל הרוסית, בחוזה לשנתיים וחצי.
תארים

אליפות פורטוגל: 2018/2019
זאב לוי

ערך זה עוסק בפילוסוף ישראלי. אם התכוונתם לגאולוג ישראלי בשם זה, ראו .
| --- | --- |
אין תמונה חופשית
 לידה:  15 בינואר 1921 דרזדן, רפובליקת ויימאר 
 פטירה:  16 במרץ 2010 (בגיל 89) ישראל 
 מוסדות:  אוניברסיטת קאסל  אוניברסיטת בינגהמטון  קווינס קולג'  אוניברסיטת תל אביב  אוניברסיטת היידלברג  אוניברסיטת חיפה 
 תחומי עניין:  הרמנויטיקה, סטרוקטורליזם, דקונסטרוקציה, אתיקה
 עיסוק:  פילוסוף, מרצה באוניברסיטה 
 הושפע מ:  שׂפינוזה, רוזנצווייג, לוינס, האמאן, הרדר, גתה
 מדינה:  ישראל 
 
זאב לוי (25 בינואר 1921 – 16 במרץ 2010) היה פילוסוף ישראלי ופרופסור לפילוסופיה כללית ולמחשבת ישראל בעת החדשה באוניברסיטת חיפה. תחומי העיון העיקריים שלו היו הרמנויטיקה, סטרוקטורליזם, דקונסטרוקציה ואתיקה, וכן הגות שׂפינוזה, רוזנצווייג ועמנואל לוינס.
ביוגרפיה

לוי נולד ב-25 בינואר 1921 בדרזדן שבגרמניה. בפברואר 1934 עלתה משפחתו לארץ ישראל. הצטרף בגיל 18 לקיבוץ חפציבה, שם עבד כרועה צאן, ובשנת ה-40 של המאה ה-20 היה ספרן הקיבוץ. על דרכו ברכישת ספרים לספריית הקיבוץ סיפר:
בשנת 1962 עבר לקיבוץ המעפיל, שם התגורר עד יום מותו. בתחילת שנות השישים התחיל להתעניין בפילוסופיה, והחל לכתוב מאמרים בעיתונות. הוא השתתף בסמינריון הקיבוץ הארצי בגבעת חביבה. ב-1964 החל ללמוד באוניברסיטת תל אביב, בה קיבל בשנת 1968 תואר שני בפילוסופיה, על עבודת גמר שכותרתה "התמודדותו של פראנץ רוזנצווייג עם המורשת ההגליאנית". בשנת 1972 קיבל תואר דוקטור מהאוניברסיטה העברית בירושלים, על עבודה בשם "הסטרוקטורליזם", שנעשתה בהדרכתם של יהושע בר-הלל ונתן רוטנשטרייך. בשנת 1973 הצטרף לסגל ההוראה באוניברסיטת חיפה, ובשנת 1989 קיבל מעמד של פרופסור מן המניין.
בשנת 2008 יצא לאור ספרו "מחשבות על המוות בפילוסופיה ובהגות היהודית", שבו הוא עוסק במחשבה על המוות, ומתמקד בשאלת המוות והמיתה כפי שהם משתקפים בהגות הפילוסופית לדורותיה ובזמננו, כמו גם במחשבת ישראל ובמקורות היהדות, ועוסק בראיית המוות דרך הגותו של עמנואל לוינס.
נפטר ב-16 במרץ 2010, בגיל 89, בביתו בקיבוץ המעפיל, ונקבר בבית העלמין בקיבוץ.
חיים אישיים

היה נשוי ללאה, שנפטרה כ-13 שנים לפניו. הם היו הורים לארבעה ילדים.
לוי היה פעיל בעמותת ליל"ך (לחיות ולמות בכבוד) מאז היווסדה, בעקבות הכרות עם המייסדת, רבקה הוכהויזר, שכתבה את עבודת הגמר שלה על בעיות המוות והזכות למות בכבוד בהנחייתו. כמו כן היה פעיל למען צמצום השימוש בניסויים בבעלי חיים והרצה וכתב בנושא.
מספריו

Franz Rosenzweig's struggle with the Hegelian philosophical tradition, 1968.
מבשר אקזיסטנציאליזם יהודי: משנתו של פראנץ רוזנצווייג ויחסה לשיטת הגל, ספרית פועלים, 1969.
שפינוזה ומושג היהדות: תפישה וגלגוליה, ספרית פועלים, 1972, 1983.
The concepts of structure and value in Carnap’s early philosophy, Tel Aviv University Institute for History and Philosophy of Science, 1974
סטרוקטוריאליזם - בין מתוד ותמונת-עולם, ספרית פועלים, 1976.
מדע וערכים: על מעמדם ההכרתי של ערכי האתיקה, הוצאת מסדה, 1978.
בין יפת לשם: מעמדה של הפילוסופיה היהודית בפילוסופיה הכללית, הוצאת הקיבוץ המאוחד, 1982.
הרמנויטיקה, ספרית פועלים, 1986
האחר והאחריות - עיונים בפילוסופיה של עמנואל לוינס, הוצאת מאגנס, 1987.
Between Yafeth and Shem: On the Relationship Between Jewish and General Philosophy ,Lang, 1987)
David Baumgardt and Ethical Hedonism, Ktav, 1989.
Baruch or Benedict. On some Jewish Aspects in Spinoza’s Philosophy, Lang, 1989.
יהודים ויהדות במתח הזמנים (ביחד עם יעקב רבי), ספרית פועלים, 1992.
היהדות בתמונת־עולמם של האמאן, הרדר וגיתה, הוצאת מוסד ביאליק, 1994.
Probleme moderner jüdischer Hermeneutik und Ethik ,T.Junghans, 1997.
Baruch Spinoza – Seine Aufnahme durch die jüdischen Denker in Deutschland, Kohlhammer, 2001.
Bioethics - Philosophical and Jewish Aspects, T.Junghans, 2001.
אתיקה, רגשות ובעלי חיים: על מעמדם המוסרי של בעלי-חיים, ביחד עם נדב לוי (בנו של זאב), ספרית פועלים, 2002.
הרמנויטיקה במחשבה היהודית בעת החדשה, הוצאת מאגנס, 2006.
מחשבות על המוות בפילוסופיה, הוצאת רסלינג, 2008.
From Spinoza to Levinas (edited by Yudit Kornberg Grinberg), Lang, 2009
מספריו > ספרים שערך

פילוסופית-האהבה של יהודה אברבנאל: ארבע הרצאות ביום עיון של אוניברסיטת חיפה, הוצאת הקיבוץ המאוחד, (ערכו מנחם דורמן וזאב לוי), 1985
מספריו > לקריאה נוספת

Trumah – Beiträge zur jüdischen Philosophie – Festgabe zum 80. Geburtstag von Ze´ev Levy (Zeitschrift der Hochschule für jüdische Studien 11), Heidelberg 2001.
הערות שוליים

↑  דב שידורסקי, גוולים נשרפים ואותיות פורחות, עמוד 70
↑  חגי דגן, חקירת מוות, באתר הארץ, 10 בנובמבר 2009
↑  אבנר שפירא, הלך לעולמו הפילוסוף והחוקר זאב לוי, באתר הארץ, 18 במרץ 2010
↑  יעקב גורן, מושג היהדות משפינוזה עד סארטר, דבר, 22 בספטמבר 1972
↑  אבינועם בן-זאב, האם אליגטור סובל מדיכאון או מעקה?, באתר הארץ, 24 בנובמבר 2002
"האם מסוגלים הם לסבול?", באתר הארץ, 15 בדצמבר 2002
↑  להבין, לא לדעת, באתר הארץ, 29 במרץ 2007
| --- | --- |
בקרת זהויות :  NLI: 987007264418105171  BnF: cb122289160 (data)  GND: 123006147  ISNI: 0000 0000 8108 3397  LCCN: n83138552  NKC: xx0140817  NTA: 079581250  SUDOC: 030981492  VIAF: 29586377   WorldCat (עם VIAF): 29586377
חתול בגן חשוך

| --- | --- |

 מידע כללי
 תאריך יצירה:  1965
 טכניקה וחומרים:  חיתוך עץ
 ממדים בס"מ
 אורך:  20
 רוחב:  30
 נתונים על היצירה
 מספר יצירה:  פלטה מס' 294 A.WC.45 (מספר בארכיון סדנת ההדפס ירושלים)
 מיקום:  עיזבון רודי להמן, סדנת ההדפס ירושלים
"חתול בגן חשוך" או "חתול" (1965) הוא הדפס מאת האמן הישראלי רודי להמן.
תיאור

ההדפס "חתול" נוצר בטכניקה של חיתוך עץ על ידי רודי להמן בשנת 1965. זה הוא אחד מן הנושאים הרווחים ביצירתו של האמן, שהרבה ליצור הדפסים ופסלים של בעלי חיים. הוא מציג את דמותו של חתול שחור המתואר מן הצד, וראשו מופנה לאחור. החתול מתואר בתוך צמחייה, המסומלת על ידי סימני עלים. להמן עושה שימוש בחריצה של סימנים דקורטיביים בפלטת העץ כדי לתאר את משטח האדמה ועל ידי כך ליצור בעבודה תחושה של עומק.
ההדפס הוצג בתערוכת היחיד הרטרוספקטיבית של רודי להמן שהתקיימה במוזיאון תל אביב לאמנות ב-1978, בתערוכה "חיתוך-העץ בישראל" שהתקיימה בסדנת ההדפס ירושלים ב-1986. פלטת העץ של החיתוך, שמקורה בעיזבון האמן, נמצאת כיום באוסף סדנת ההדפס ירושלים.
הערות שוליים

↑  ראו: ציפורים וחתולים, דבר, 22 בדצמבר 1978
↑  ראו: חיתוך-העץ בישראל, סדנת ההדפס ירושלים, ירושלים, 1986
טאבאוני

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  16°49′00″S 179°58′00″E﻿ / ﻿16.816666666667°S 179.96666666667°E﻿ / -16.816666666667; 179.96666666667
 שטח:  434 קילומטר רבוע
 אורך:  42 קילומטר
 רוחב:  15 קילומטר
 גובה מרבי:  הר אולוגאלאו
 נתונים מדיניים
 מדינה:  פיג'י פיג'י
 אוכלוסייה:  19,000 (2015)
  (למפת פיג'י מוגדלת) סובה לוטוקה לאמבאסה לבוקה רוטומה האוקיינוס השקט ואליס ופוטונהטאבאוני(למפת פיג'י רגילה) סובה לוטוקה לאמבאסה לבוקה רוטומה האוקיינוס השקט ואליס ופוטונהטאבאוני
 
טאבאוני, האי השלישי בגודלו בקבוצת איי פיג'י, ששטחו 434 קמ"ר. האי נמצא ממזרח לאיים ויטי לוו וונואה לוו, הגדולים שבאיי המדינה. האי הוא ממקור געשי. האי משתייך לקבוצת האיים ונואה לוו והוא חלק מפרובינציית קקאודרווה, אשר נמצאת בטריטוריה הצפונית של פיג'י.
אוכלוסיית האי מוערכת בכ-19 אלף תושבים, אשר 75 אחוזים מהם ילידי פיג'י המקוריים, זאת על פי מפקד אוכלוסין אשר נערך בשנת 2015. בטאבאוני יש צמחייה פראית, והאי ידוע בתור 'אי הגן של פיג'י'. האי מהווה יעד תיירות פופולרי, וזאת עקב אתרי הצלילה הייחודיים שנמצאים בסמוך לאי, המגוון הפורה של מיני ציפורים שונים, מסלולי הליכה בטבע, ומפלי מים. בחלק המרכזי של האי ישנם אחוזים גבוהים של משקעים, ביחס לשאר האי. מקורו הגעשי של האי ואיכות האדמה הגבוהה, תרמו רבות לתעשייה ההיסטורית והעיקרית של האי, חקלאות.
גאוגרפיה

אורך האי הוא 42 ק"מ, ורוחבו הוא בין 10-14 ק"מ. בטאבאוני יש כ-150 חרוטים געשיים, כולל את הר אולוגאלאו, שמתנשא לגובה של 1,241 מטרים מעל לפני הים, הפסגה הגבוהה ביותר באי, והשנייה בגובהה בפיג'י. מאז התיישבות האדם לראשונה באי, בשנים 750-950 לפנה"ס, ועד ימינו, היו באי לפחות 58 התפרצויות געשיות, אשר השפיעו בעיקר על חלקו הדרומי של האי. ההתפרצות האחרונה, ב-1550, הציפה את דרום האי בלבה.
אגם טאגימאוסיה נחשב לאחת האטרקציות המרכזיות באי. האגם נמצא בלוע הר געש בגובה של 800 מטרים מעל פני הים, וצומח שם הפרח הנדיר טאגימאוסיה, אשר נקרא על שם המקום. מפלי בומה, בין מפלי המים המפורסמים בפיג'י, נמצאים בשמורת הטבע בומה שבמזרח האי.
רבות מהאטרקציות הידועות באי נמצאות מתחת למים. שונית הקשת (אנ'), שנמצאת סמוך לצדו המערבי של האי, נחשבת לאחד המקומות הפופולארים והמבוקשים לצלילה בעולם, וזאת עקב ריבוי האלמוגים שנמצאים בה, ואף נחשבת ל'בירת האלמוגים הרכים העולמית'. שונית וונה (Vuna Reef), שממוקמת על יד הקצה הדרומי של האי, מאפשרת לצולל להגיע לים הפתוח לצפות במיני דגים נדירים. לווייתן גדול-סנפיר חולף לעיתים תכופות בשוניות בקרבת האי, בחודש יולי.
מרידיאן 180 המעלות חולף על פני האי, וחוצה אותו לשני חלקים, כך שצפון-מזרח האי נמצא בקו אורך 179-, וחלקו הדרום-מערבי של האי נמצא בקו אורך 179+. זוהי דוגמה לבלבול שיכול להיווצר במערכת מידע גאוגרפי, כך שבצד האחד של האי התאריך שונה, מאשר בצד השני, וקיים הפרש של 24 שעות בין שני החלקים. מטעמי נוחות, כל מדינת פיג'י משתמשת בתאריך הנכון לצדו הצפון-מזרחי של האי.
עיקר האוכלוסייה באי ממוקמת בצדו המערבי. באי קיימים שמונה כפרים עיקריים. רוב האוכלוסייה, אשר עומדת על כ-19,000 תושבים, הם ילידים פיג'יאנים, ואילו השאר הם הודים-פיג'יאנים.
האקלים באי הוא טרופי ברובו, ללא טמפרטורה קיצונית. העונה הגשומה מתפרסת על פני החודשים נובמבר עד אפריל, אשר מאופיינים במשקעים רבים, ואף בסופות טרופיות. המשקעים באי הם רבים, עקב עננות אורוגרפית, הנוצרת במרכז האי. בממוצע, יורדים בשנה 10 מטרים של משקעים בחלקו המזרחי של האי. בחלקו המערבי של האי המשקעים נמדדים בכמות נמוכה יותר, עקב חסימת הרכס במרכז האי את רוחות הסחר.
בקצהו הצפון-מזרחי של האי ממוקם שדה התעופה מאטיי, המשמש לטיסות פנים בלבד. בשדה זה יש נתיב נחיתה בודד.
מפלי בומה
שלט על האי, המסמן את קו התאריך הבינלאומי
חיים אלכסנדר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  9 באוגוסט 1915 ברלין, הקיסרות הגרמנית 
 פטירה:  18 במרץ 2012 (בגיל 96) ירושלים 
 מקום קבורה:  הר המנוחות 
 מוקד פעילות:  גרמניה 
 מקום לימודים:  קונסרבטוריון שטרן 
 שפה מועדפת:  גרמנית 
 כלי נגינה:  פסנתר 
 פרסים והוקרה:  פרס אקו"ם 
 
חיים (היינץ) אלכסנדר (9 באוגוסט 1915, ברלין – 18 במרץ 2012, ירושלים) היה מלחין ישראלי.
קורות חיים

אלכסנדר נולד ב-1915 בברלין בירת גרמניה למשפחה מוזיקלית.
התייתם מאביו בגיל שבע ומאז "אומץ" על ידי בית היתומים היהודי ברוך אאורבך ששכן בדרך שנהאוזר 162 בברלין. החל את דרכו לעולם המוזיקה בלימודי פסנתר, תאוריה וזמרה אצל מורים פרטיים ובמסגרת קונסרבטוריון שטרן בברלין. בבית הכנסת הסמוך לבית היתומים הוא ליווה בהרמוניום בערבי שבת ובשבתות וחגים יצירות חזנות מאת סלומון זולצר, לואיס לבנדובסקי מלחינים יהודים אחרים. הוא היה הילד היהודי היחידי במקהלת הילדים של בית הספר הגבוה למוזיקה בברלין (Hochschule für Musik), שם אף שר לעיתים כסולן. הפסנתרן ויליבלד צ'ירש היה מורו לפסנתר והוא הרחיב את תחומי העיסוק בשיעורים להוראת ספרות המוזיקה כולה. צ'ירש הנחה אותו אל עולם האופרה; יחד קראו וניתחו יצירות מאת ואגנר, מוצארט ובטהובן ואת האופרות של אלברט לורצינג.
עם עליית הנאצים לשלטון ב-1933 החלה חקיקה נגד היהודים בתחומים שונים, בהם בתחום המוזיקה. ב-1934 הורחק אלכסנדר מאיגוד המוזיקאים, ובהמשך הורחק גם מן הקונסרבטוריון יחד עם סטודנטים יהודים אחרים. בשנת 1936 עלה אלכסנדר לארץ ישראל בעקבות שליחותו של הכנר אמיל האוזר להענקת סרטיפיקטים לארץ ישראל למוזיקאים יהודים צעירים באירופה, שהוזמנו לקורס בן שנתיים באקדמיה בירושלים שפתח האוזר באותה עת. עם תום לימודיו השתקע אלכסנדר בארץ ישראל והמשיך את לימודיו עם אירמה ושטפאן וולפה. הוא השתלם בנגינה בפסנתר אצל אילונה וינצה-קראוס ולמד את תורתו של פאול הינדמית אצל חנוך יעקבי. שטפאן וולפה היה תלמידו של ארנולד שנברג וחסיד שיטת שנים-עשר הטונים, שאותה ראה כיחידה לכתיבת מוזיקה מודרנית. יעקבי, לעומתו, שלל שיטה זו לחלוטין ודגל בתורת הינדמית. בהיותו סטודנט צעיר התבטא אלכסנדר בסגנון מודאלי ורק בהמשך החל להגשים מקצת מרעיונותיו של וולפה.
ב-1945 סיים אלכסנדר את לימודיו והחל ללמד פסנתר, תאוריה וקומפוזיציה באקדמיה ע"ש רובין למוזיקה ולמחול בירושלים עד ליציאתו לגמלאות ב-1981.
קורות חיים > חייו הפרטיים

לאלכסנדר נולדו שלושה בנים. בנו רון נפל בפעולת פשיטה בגבול לבנון ב-28 בדצמבר 1970.
מיצירותיו

1950 "שישה מחולות ישראליים" לפסנתר.
1952 "וקיבצתי אתכם", מוטט למקהלה א-קאפלה (פרס ה"זמריה" הראשונה). (מילים מספר יחזקאל ומספר תהילים)
1952 ריקוד הצברים לפסנתר
1952 ששה מחולות ישראליים לפסנתר
1955 "למען ציון לא אחשה" למקהלה מעורבת (פרס הנשיא).(מילים מספר ישעיהו)
1957 "מגש הכסף" למקהלה מעורבת למילים של המשורר נתן אלתרמן
1957 "ראי אדמה" למקהלה מעורבת למילים של המשורר שאול טשרניחובסקי
1960 אדם בטבע : קנטטה (מילים לוי בן אמיתי בעקבות א.ד. גורדון)
1966 "יהללו שמו במחול" לתזמורת, "סונטה קצרה לשני פסנתרים", "בנות קול" לפסנתר (פרס המכון למוזיקה ישראלית).
1968 בנות קול לפסנתר
1963 "מרובעים" לתזמורת קאמרית, למילים של המשורר הפרסי עומר ח'יאם.
1969 "שור- דודי" לטרומבון ופסנתר.
1971 "נבוט" מוזיקה לבלט, שירים וקטעים לפסנתר.
1974 אלתור על שיר פרסי לפסנתר או צ׳מבלו.
1976  שירים מאת נתן יונתן : לקול (מצו-סופרן) וקלרנית
1977 תבניות לפסנתר
1977 "שולמית שובי" למקהלה מעורבת (מילים רבי שלמה בן מזל טוב (מאה-16))
1977 "שוכנת בשדה" למקהלה מעורבת (מילים מאת שלמה אבן גבירול)
1977 שיר חתונה מתוניס לשני חלילים
1978 מטמורפוזות לכנור סולו
1978 "שיר אמונה למקהלה ולתזמורת (מילים אמיר גלבוע)
1980 דואטים לסופרן, מצו-סופרן ופסנתר (מילים יהונתן גפן)
1982 קונצ'רטו לפסנתר ולתזמורת קאמרית
1982 שירי דרווישים לשני אבובים
1982 וריציות על שיר בוכרי לאבוב סולו
1984 שלושה שירי צפרים למקהלת ילדים (מילים: רינה ליטוין, אהרון זאב ואברהם ברוידס)
1987 מצבי רוח ל3 חליליות
1989-1990 "Mein Blaues Klavier für Frauenstimmen und Schlagzeug" לקולות נשיים ולפסנתר למילים של אלזה לסקר-שילר .
כמו כן, חיים אלכסנדר הלחין גם מספר שירים עבריים, כמו: רומיה ויואל, תמרה, הסמלת ובעולם.
כמו כן ערך מספר עיבודים.
הוא השתתף בעריכת האנציקלופדיה העברית.
פרסים

1956 – פרס אנגל
1973 – פרס רובינשטיין
1996 – פרס אקו"ם
2001 – פרס ראש הממשלה לקומפוזיטורים
הערות שוליים

↑  R.Fleisher עמ' 82
↑  חיים אלכסנדר באתר שירונט
| --- | --- |
בקרת זהויות :  NLI: 987007257520105171  PLWABN: 9810685151105606  BnF: cb14042059p (data)  GND: 132981440  ISNI: 0000 0000 6654 5602  LCCN: n79135300  MusicBrainz: 37bf801e-9ceb-4781-a8ed-74f8448b0760  NTA: 074798103  SNAC: w6gt5sbb  VIAF: 48048967   WorldCat (עם VIAF): 48048967
חתול אמריקני מקורזל

| --- | --- |

 ארץ מוצא:  ניו יורק
 מיון
 משפחה:  חתוליים
 מין:  חתול בר
חתול אמריקני מקורזל (מאנגלית: American Wirehair) הוא גזע של חתול הבית שמוצאו ממדינת ניו יורק.
היסטוריה של הגזע

הגזע התפתח מחתול משק בשם אדם, שהתגלה בשנת 1966 בצפון מדינת ניו יורק. אדם, שנולד להורים לא גזעיים (יש הטוענים שהוריו היו אמריקניים קצרי שער) בשגר שמנה 6 גורים, היה יוצא דופן בשל פרוותו הדלילה והקפיצית. מגדלת בשם ג'ואן אושה רכשה את אדם וחתולה נוספת מאותו השגר, והחלה בתוכנית גידול של חתולים מקורזלי פרווה. בתוכנית הגידול השתתפו גם קצרי שיער אמריקניים שהוכלאו עם המקורזלים. תקן הגזע נקבע בשנת 1967 והחל משנת 1977 הגזע הוכר באופן רשמי על ידי חלק מאגודות החתולים.
המוטציה הנדירה שגרמה לפרווה המקורזלת לא דווחה בשום מקום נוסף בעולם, ולכן כל המקורזלים החיים כיום, הם צאצאים של החתול אדם.
מבנה כללי

משקלם של הזכרים הוא 5-7 קילוגרמים, ואילו משקל הנקבות הוא 3.5-5.5 קילוגרמים.
כמו קצר השער האמריקני, המקורזל מופיע במגוון גדול של צבעים ודוגמאות פרווה. לא כל החתולים שנולדים להורים מקורזלי פרווה יהיו בעלי פרווה מקורזלת בעצמם.
לחתול שערות מגן, שערות פלומה, ושערות זיפיות. כל שלושת הסוגים קצרים וזיפיים מאוד, וכמה מהשערות מסולסלות לצורת קפיץ. לשערות הזיפיות צורה של חולץ פקקים.
הסופר ליג

ערך זה עוסק במפעל כדורגל שהוקם ב-2021. אם התכוונתם למפעל כדורסל שהתקיים עד 2001, ראו .
| --- | --- |

 תחום:  כדורגל
 ארגון:  התאגדות עצמאית
 מדינות:  ספרד ספרד – שלוש קבוצות (אחת פרשה ב-21 באפריל 2021)  איטליה איטליה – שלוש קבוצות (פרשו ב-21 באפריל 2021)  אנגליה אנגליה – שש קבוצות (פרשו ב-21-20 באפריל 2021)
 קבוצות:  20
 נשיא:  פלורנטינו פרס, נשיא ריאל מדריד
 תקופת הפעילות:  18 באפריל 2021 – הווה (3 שנים)
 www.thesuperleague.com
הסופר ליג (באנגלית: The Super League) הוא מפעל כדורגל אירופי פוטנציאלי שנתי, בו עתידים להתחרות המועדונים האירופיים הבכירים, אם וכאשר המפעל אכן יצא לפועל. המפעל נוסד ב-18 באפריל 2021 על ידי 12 מועדונים, ושלושה מועדונים נוספים צפויים להצטרף אליו. 15 המועדונים המייסדים יהיו חלק מהמפעל באופן קבוע, וחמישה מועדונים נוספים יוכלו להעפיל אליו באופן שנתי בהתבסס על ביצועיהם בעונה הקודמת. נשיא הטורניר הוא פלורנטינו פרס, נשיא ריאל מדריד.
רקע

הצעות להקמת טורניר סופר ליג אירופי החלו לעלות כבר בשנת 1998, אך נכשלו כאשר אופ"א הרחיבה את מפעל ליגת האלופות. ההצעה הועלתה מספר פעמים במהלך שני העשורים הבאים, אך לא זכתה להצלחה.
לפי מסמכים שהודלפו, במועדונים הגדולים ניסו מ-2015 לבחון ברצינות ולעומק הקמת ליגה אירופית פרטית שבה ייטלו חלק רק 16 הקבוצות הגדולות ביבשת.
הקמה

הליגה הוכרזה ב־18 באפריל 2021, באמצעות הודעה לעיתונות שנשלחה על ידי המועדונים המייסדים. ההודעה הגיעה בערב פגישת הוועד של אופ"א, שהתכוונה לחדש ולהרחיב את ליגת האלופות של אופ"א מעונת 2024/25 במטרה להגדיל את מספר המשחקים וההכנסות, בעקבות לחץ מצד מועדונים מובחרים באירופה. בהודעה לעיתונות נאמר כי הכוונה היא "לספק התאמות איכותיות יותר ומשאבים כספיים נוספים לפירמידת הכדורגל הכללית", תוך שהיא מספקת צמיחה כלכלית ותמיכה משמעותית יותר בכדורגל האירופי באמצעות התחייבות ארוכת טווח לתשלומי סולידריות בלתי מוגבלים אשר יגדל בהתאם להכנסות הליגה".
צעירים כבר לא מתעניינים בכדורגל. למה לא? מכיוון שיש הרבה משחקים באיכות ירודה והם לא מתעניינים, יש פלטפורמות אחרות שיסיחו את דעתם.
בנוסף לתחרות הגברים, הארגון מתכנן גם להשיק ליגת על נשים מקבילה "בהקדם האפשרי".
מועדונים מייסדים

12 מועדונים הכריזו על הקמת המפעל, כאשר שלושה מועדונים נוספים צפויים להצטרף בהמשך. 15 המועדונים המייסדים ייקחו חלק בטורניר באופן קבוע. המועדונים המייסדים הם:
אנגליה ארסנל (פרשה ב-20 באפריל 2021)
אנגליה טוטנהאם הוטספר (פרשה ב-20 באפריל 2021)
אנגליה ליברפול (פרשה ב-20 באפריל 2021)
אנגליה מנצ'סטר יונייטד (פרשה ב-20 באפריל 2021)
אנגליה מנצ'סטר סיטי (פרשה ב-20 באפריל 2021)
אנגליה צ'לסי (פרשה ב-21 באפריל 2021)
איטליה אינטר מילאנו (פרשה ב-21 באפריל 2021)
איטליה יובנטוס (פרשה ב-21 באפריל 2021)
איטליה מילאן (פרשה ב-21 באפריל 2021)
ספרד אתלטיקו מדריד (פרשה ב-21 באפריל 2021)
ספרד ברצלונה
ספרד ריאל מדריד
מועדונים מייסדים > נסיגת קבוצות

המועדון האנגלי הראשון שהראה היסוסים לגבי המשך פעילותו במפעל היה צ'לסי, וזאת לאור פגישתו של יושב הראש ברוס באק עם השחקנים.
ב-20 באפריל הודיעה מנצ'סטר סיטי כי החליטה לנקוט בצעדים רשמיים במטרה לפרוש מהמפעל. נשיא אופ"א, אלכסנדר צ'פרין, פרסם הודעה ובה בירך את המועדון על שובו ל"משפחת הכדורגל האירופאי".
ארסנל, ליברפול, מנצ'סטר יונייטד וטוטנהאם הוטספר פרשו גם הן בהמשך היום. צ'לסי הודיעה רשמית על פרישתה בבוקר למחרת.
לאחר פרישתם של המועדונים האנגליים הודיעה ב-21 באפריל הנהלת הסופר ליג ש"לאור מצב הדברים הנוכחי נשקול מחדש את הצעדים הנדרשים כדי לעצב את הפרויקט מחדש, כשהמטרה תמיד להביא לאוהדים את החוויה הטובה ביותר שניתן, ובה בעת להגדיל את תשלומי הסולידריות לכל קהילת הכדורגל."
באותו היום, כשלושה ימים לאחר ההודעה על הקמתה, הודיעה הסופר ליג כי היא משעה את פעילותה.
מועדונים מייסדים > מצטרפים פוטנציאליים

שלושת המועדונים הגדולים באיירן מינכן, בורוסיה דורטמונד ופריז סן-ז'רמן מסרבים בינתיים להצטרף לסופר ליג, אף על פי שהסופר ליג רוצה שיתווספו לחברים המייסדים באופן מיידי. הסופר ליג צריכה לפעול במהירות כדי לצרף את באיירן מינכן, בורוסיה דורטמונד ופ.ס.ז' ל-15 המועדונים המייסדים של התחרות. על פי מסמך שפרסם דר שפיגל, לבאיירן ולדורטמונד יינתנו 30 יום ולפריז 14 יום להצטרף לסופר ליג. על פי הדיווחים מועדונים צרפתיים, גרמנים ופורטוגזיים אחרים, כולל פורטו, סירבו להצטרף לתחרות. עם זאת, יו"ר הסופר ליג פלורנטינו פרז אמר כי פ.ס.ז והמועדונים הגרמניים לא הוזמנו כמועדונים מייסדים. כתב סקיי ספורט, צ'ארלס פטרסון, דיווח כי הסופר ליג תפנה למועדונים הסקוטיים סלטיק וגלאזגו ריינג'רס. פטרסון אמר כי היו ניסיונות של שני המועדונים להתנתק ממערכת ליגת העל הסקוטית מאז שנות ה-90, וכי יכולתם להתחרות במסגרת התחרות האירופית נפגעה על ידי הכנסות מוגבלות בסקוטלנד. פטרסון מאמין גם כי הסופר ליג תצטרך לקחת על עצמה את הסקוטים, מכיוון שלשני המועדונים יש אוהדים ברחבי עולמיים ומגרשים איכותיים.
מבנה

במפעל ייקחו חלק עשרים מועדונים, ביניהם 15 המועדונים המייסדים. המועדונים שיתפסו את חמשת המקומות הנותרים יקבעו בהתבסס על ביצועי המועדונים בעונה הקודמת. הטורניר יחל בחודש אוגוסט. עשרים הקבוצות יחולקו לשני בתים של עשר קבוצות, וכל קבוצה תערוך שני משחקים - משחק בית ומשחק חוץ - נגד כל קבוצה אחרת. המשחקים ישוחקו באמצע השבוע על-מנת לאפשר לקבוצות להמשיך להתמודד בליגות המקומיות. שלוש הקבוצות המובילות בכל בית יעפילו לשלב רבע הגמר, כאשר הקבוצות שיסיימו במקום הרביעי ובמקום החמישי בכל בית יתחרו בפלייאוף בן שני משחקים על-מנת לקבוע את זהות שתי המעפילות הנוספות לרבע הגמר. משחקי רבע הגמר וחצי הגמר יערכו בשיטה של שני משחקים, והגמר ייערך בחודש מאי בשיטה של משחק בודד באצטדיון נייטרלי.
פרסים כספיים

התחרות אמורה לכלול תשלומי סולידריות בלתי מוגבלים למועדונים שלה, שיכולים לגדול בהתאם להכנסות הליגה. הארגון הצהיר כי תשלומי הסולידריות יהיו גבוהים יותר משל התחרויות האירופיות הקיימות, וצפויים להיות "מעבר ל-10 מיליארד אירו במהלך תקופת ההתחייבות הראשונית של המועדונים", וכי המועדונים המייסדים יקבלו 3.5 מיליארד אירו לתמוך בתוכניות השקעות בתשתיות ולקיזוז ההשפעה של מגפת הקורונה. ענקית בנקאית ההשקעות האמריקאית ג'יי פי מורגן צ'ייס מדווחת כי היא התומכת הפיננסית הגדולה בסופר ליג המתוכננת, שהתחייבה לחמישה מיליארד דולר לקראת התחרות.
הנהלה

| תפקיד | שם | תפקידים נוספים |
| --- | --- | --- |
| יושב ראש | ספרד פלורנטינו פרס | נשיא ריאל מדריד |
| סגן יושב ראש | איטליה אנדראה אניילי | נשיא יובנטוס |
| סגן יושב ראש | ארצות הברית ג'ואל גלייזר | יו"ר משותף של מנצ'סטר יונייטד |
| סגן יושב ראש | ארצות הברית ג'ון הנרי | מנהל ליברפול |
| סגן יושב ראש | ארצות הברית סטן קרונקי | הבעלים של ארסנל |
ביקורת > ארגוני כדורגל

ההודעה עוררה תגובות שליליות של אופ"א, ההתאחדות הכדורגל האנגלית, הפרמייר ליג, התאחדות הכדורגל האיטלקית, הסרייה א', ההתאחדות הכדורגל הספרדית ולה ליגה, שמהן הגיעו המועדונים המייסדים. הן פרסמו הצהרה משותפת לפיה הן "יישקלו את כל הצעדים העומדים לרשותנו, בכל הרמות, הן השיפוטיות והן הספורטיביות" כדי למנוע את הסופר ליג. אופ"א והתאחדויות המדינות הזהירו כי כל מועדונים המעורבים בסופר ליג יורחקו מכל שאר תחרויות הכדורגל המקומיות, האירופיות והעולמיות. הן גם איימו כי יהיה ניתן למנוע מהשחקנים המעורבים לייצג את נבחרותיהם הלאומיות במשחקים בינלאומיים. התאחדויות הכדורגל והליגות הבכירות בצרפת וגרמניה, מהן עדיין לא הצטרפו מועדונים, פרסמו הצהרות המתנגדות לסופר ליג.
ארגון המועדונים האירופיים (ECA), שיושב ראשו אנדראה אניילי הוא סגן יו"ר הסופר ליג, קיים ישיבת חירום ובהמשך הודיע על התנגדותו לתוכנית. בהמשך התפטר אניילי מתפקידיו ב-ECA ואופ"א, וכך עשו גם נציגי שאר הקבוצות המייסדות. גם פיפ"א הביעה את אי הסכמתה להודעה.
תגובתו של שחקן מנצ'סטר יונייטד לשעבר גארי נוויל עוררה תשומת לב עזה ברשתות החברתיות, וכינה את הליגה "מעשה של חמדנות טהורה" והתאכזב במיוחד מקבוצתו לשעבר, ואמר כי יש לנקוט בצעדים מחמירים נגד המועדונים המייסדים, כולל הרחקה מתחרויות אירופיות והורדת נקודות. אוהדים של קבוצות רבות, בניהן טוטנהאם הוטספור, ארסנל, צ'לסי וליברפול, התנגדו גם הם למהלך וקראו להחרים משחקים.
ביקורת > מעריצים

Football Supporters Europe ‏(FSE), גוף המייצג אוהדים ב-45 מדינות אופ"א, שחררו הצהרה המתנגדת ליצירתה של הסופר הליג. סקר של YouGov שנערך זמן קצר לאחר הכרזת הליגה מצא כי 79% מאוהדי הכדורגל הבריטיים התנגדו לסופר ליג, ורק 14% הביעו תמיכה. 76% מאוהדי הקבוצות הבריטיות שהצטרפו לסופר ליג גם הביעו אי הסכמה, ו-20% הביעו תמיכה. לעומת זאת, בספרד זכה הסופר ליג לתמיכה רחבה מצד אוהדי הקבוצות.[דרוש מקור]
מחאות

ב-19 באפריל, כ-700 אוהדים הופיע מחוץ לאלנד רואד למרות הגבלות מגפת הקורונה, לקראת המשחק בין לידס יונייטד וליברפול, כדי למחות כנגד הסופר הליג. במהלך החימום לקראת המשחק, שחקני לידס לבשו חולצות שעליהן היה רשום "כדורגל הוא בשביל המעריצים" ("Football is for the fans") מצד אחד, ו"להרוויח את זה" ("Earn it") עם הלוגו של ליגת האלופות בצד השני. החולצות הושארו גם על הספסלים בחדר ההלבשה של ליברפול, אבל שחקני הקבוצה לא לבשו אותן. בנוסף, שלט ענק הוצב מאחורי אחד השערים עם הכיתוב "Earn it on the pitch, football is for the fans".
אוהדי ברצלונה תלו שלט מעל קאמפ נואו שהיה רשום עליו "ברצלונה היא החיים שלנו, לא הבובה שלך. לא למשחק בסופר ליג" ("Barcelona is our life, not your toy. No to playing in the Super League").
ב-20 באפריל, אלפי אוהדי צ'לסי הופיעו בסטמפורד ברידג' כדי למחות כנגד הסופר ליג, לקראת המשחק של צ'לסי מול ברייטון.